Ehdotus: neuvoston asetus yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun asetuksen (EY) N:o 1268/1999 muuttamisesta /* KOM/2004/0163 lopull. - CNS 2004/0054 */





Ehdotus: NEUVOSTON ASETUS yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun asetuksen (EY) N:o 1268/1999 muuttamisesta (komission esittämä) PERUSTELUT Joulukuussa 2002 käydyissä liittymisneuvotteluissa päätettiin, että vuonna 2004 EU:hun liittyy kahdeksan maata asetuksen (EY) N:o 1268/1999 säännösten soveltamisalaan nykyisellään kuuluvista maista. Komissio katsoo, että asetusta olisi muutettava niiden tuensaajamaiden osalta, joiden ei ole määrä liittyä Euroopan unioniin vuonna 2004, jotta voidaan ottaa huomioon kyseisestä komission perustamasta välineestä saatu kokemus noudattaen sen taustalla olevia tavoitteita. Muutoksia olisi tehtävä myös eräiden säännösten mukauttamiseksi uusissa jäsenvaltioissa sovellettaviin säännöksiin. Ehdotetut muutokset ovat seuraavat: i) sisällytetään asetukseen uusi tukikelpoinen toimenpide, joka auttaisi Bulgarian ja Romanian maaseutualueita valmistelemaan ja ottamaan käyttöön paikallisia maaseudun kehittämisstrategioita; ii) mukautetaan tuki-intensiteetit tasoille, jotka vastaavat unioniin vuonna 2004 liittyville maille myönnettäviä tukia ja iii) selvennetään edelleen tukien enimmäismääriä koskevia säännöksiä. Viimeksi mainittua muutosta olisi sovellettava taannehtivasti kaikkiin tuensaajamaihin. Nämä ovat tämän ehdotuksen tavoitteet. 2004/0054 (CNS) Ehdotus: NEUVOSTON ASETUS yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun asetuksen (EY) N:o 1268/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottavat huomioon Euroopan talous- ja sosiaalikomitean lausunnon, ottaa huomioon alueiden komitean lausunnon sekä katsoo seuraavaa: (1) Tukimahdollisuudet, joiden tarkoituksena on auttaa maaseutuyhteisöjä laatimaan ja ottamaan käyttöön paikallisia maaseudun kehittämisstrategioita niissä tuensaajamaissa, jotka eivät liity Euroopan unioniin vuonna 2004, eli Bulgariassa ja Romaniassa, olisi mukautettava vastaamaan tukimahdollisuuksia EU:hun 1 päivänä toukokuuta 2004 liittyvissä tuensaajamaissa. Sen vuoksi olisi otettava käyttöön soveltuva toimenpide, joka vastaisi Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999 [1], sellaisena kuin se on viimeksi muutettuna Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjalla, 33 f artiklaa. [1] EYVL L 160, 26.6.1999, s. 80. (2) Tukien enimmäismääriä koskevia neuvoston asetuksen (EY) N:o 1268/1999 [2] säännöksiä olisi selvennettävä. Samanaikaisesti kyseisiä säännöksiä olisi muutettava siten, että mainittujen tukien enimmäismäärien soveltamisessa ei otettaisi huomioon tukia, joiden tarkoituksena on helpottaa muista välineistä myönnettävien määrärahojen saatavuutta. Koska tämä muutos poistaisi mahdolliset epäselvyydet, sitä olisi sovellettava taannehtivasti kaikkiin tuensaajamaihin. On kuitenkin tarpeen varmistaa, että Eurooppa-sopimuksissa vahvistettuja enimmäismääriä noudatetaan kaikissa tapauksissa. [2] EYVL L 161, 26.6.1999, s. 87. Asetus sellaisena kuin se on viimeksi muutettuna asetuksella (EY) N:o 696/2003 (EYVL L 99, 17.4.2003, s. 24). (3) Bulgarian ja Romanian vuoristoalueilla sovellettavia tuki-intensiteettien enimmäismääriä olisi mukautettava 1 päivästä tammikuuta 2004 vastaamaan Euroopan unioniin 1 päivänä toukokuuta 2004 liittyvien maiden epäsuotuisilla alueilla sovellettavia enimmäismääriä asetuksen (EY) N:o 1257/1999 33 l artiklan 2 kohdassa tarkoitettujen maatilainvestointien ja nuorille viljelijöille myönnettävien tukien osalta. (4) Tuki-intensiteettejä ja yhteisön rahoituksen osuutta sellaisten maaseudun kehittämistoimenpiteiden tukikelpoisista kokonaismenoista, joihin kuuluu infrastruktuuritoimenpiteitä ja eräitä muita toimenpiteitä, olisi tuensaajamaissa, jotka eivät liity Euroopan unioniin vuonna 2004, eli Bulgariassa ja Romaniassa, mukautettava vastaamaan Euroopan unioniin 1 päivänä toukokuuta 2004 liittyvissä maissa sovellettavia tuki-intensiteettejä ja rahoitusosuuksia. (5) Sen vuoksi on aiheellista muuttaa asetus (EY) N:o 1268/1999 vastaavasti, ON ANTANUT TÄMÄN ASETUKSEN: 1 artikla Muutetaan asetus (EY) N:o 1268/1999 seuraavasti: 1. Lisätään 2 artiklaan luetelmakohta seuraavasti: "- Bulgarian ja Romanian osalta maaseutuyhteisöjen auttaminen laatimaan ja ottamaan käyttöön paikallisia maaseudun kehittämisstrategioita ja kokeiluluonteisia maaseudun kokonaisvaltaisia kehittämisstrategioita asetuksen (EY) N:o 1257/1999* 33 f artiklassa vahvistetuissa rajoissa. * EYVL L 160, 26.6.1999, s. 80." 2. Korvataan 8 artikla seuraavasti: "8 artikla Yhteisön rahoitusosuus ja tuki-intensiteetit 1. Yhteisön rahoitusosuus saa olla enintään 75 prosenttia tukikelpoisten julkisten menojen kokonaismäärästä. Kyseinen enimmäismäärä on kuitenkin: a) 80 prosenttia 2 artiklan neljännessä, seitsemännessä, yhdennessätoista ja kuudennessatoista luetelmakohdassa tarkoitetuissa toimenpiteissä ja kaikissa infrastruktuurihankkeissa; b) 85 prosenttia mihin tahansa toimenpiteeseen kuuluvissa asianmukaisissa hankkeissa, kun komissio toteaa, että on tapahtunut poikkeuksellisia luonnonkatastrofeja; c) 100 prosenttia 2 artiklan viidennessätoista luetelmakohdassa ja 7 artiklan 4 kohdassa tarkoitetussa toimenpiteessä. 2. Julkinen tuki saa olla enintään 50 prosenttia investoinnin tukikelpoisista kokonaiskustannuksista. Kyseinen enimmäismäärä on kuitenkin: a) 55 prosenttia nuorten viljelijöiden tekemissä maatilainvestoinneissa; b) 60 prosenttia vuoristoalueilla tehdyissä maatilainvestoinneissa; c) 65 prosenttia nuorten viljelijöiden vuoristoalueilla tekemissä maatilainvestoinneissa; d) 75 prosenttia 1 kohdan b alakohdassa tarkoitetuissa investoinneissa; e) 100 prosenttia infrastruktuuri-investoinneissa, jotka eivät tuota merkittäviä nettotuloja; f) 100 prosenttia 2 artiklan kuudennessatoista luetelmakohdassa tarkoitetuissa toimenpiteissä. Määriteltäessä tämän kohdan tarkoituksia varten myönnettävän julkisen tuen määrää, huomioon ei oteta kansallista tukea, jonka tarkoituksena on helpottaa sellaisten määrärahojen saatavuutta, jotka myönnetään ilman tästä välineestä myönnettävää yhteisön rahoitusta. Yhteisön rahoitusosuuden on aina oltava Eurooppa-sopimuksissa valtiontuelle vahvistettujen tuen enimmäistasojen ja kumulaatiota koskevien enimmäismäärien mukainen. 3. Yhteisön rahoitusosuuden määrä on ilmoitettava euroina." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä tammikuuta 2004. Asetuksen (EY) N:o 1268/1999 8 artiklan 2 kohdan uuden toiseksi viimeisen alakohdan osalta tämän asetuksen 1 artiklan 2 kohtaa sovelletaan kuitenkin 1 päivästä tammikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja SÄÄDÖKSEEN LIITTYVÄ RAHOITUSSELVITYS Politiikan ala: Maatalous ja maaseudun kehittäminen Toiminnan ala: Liittymistä valmisteleva rahoitusväline Sapard Toimenpiteen nimi: Ehdotus neuvoston asetukseksi yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa keski- ja itä-euroopan maissa liittymistä edeltävänä aikana annetun asetuksen (EY) 1268/1999 muuttamisesta 1. Budjettikohta/-kohdat 05 05 01 01 (B7-010), otsake 7 - Liittymistä valmisteleva rahoitusväline Sapard 2. NUMEROTIEDOT 2.1. Toimenpiteen kokonaismäärärahat vuonna 2004 225,2 miljoonaa euroa maksusitoumusmäärärahoina. 2.2. Toimenpiteen soveltamisaika Sapard-ohjelmien voimaantulosta alkaen niiden päättymiseen asti. 2.3. Monivuotinen kokonaismenoarvio a) Maksusitoumusmäärärahojen/maksumäärärahojen (rahoitustoimien) aikataulu (vrt. kohta 6.1.1) milj. euroa >TAULUKON PAIKKA> (*) Riippuen vuoden 2005 ATE:ssa ehdotettavasta määrästä. (**) Ehdotetut muutokset rahoitetaan Sapard-määrärahoista Kööpenhaminan huippukokouksessa vahvistettuja toimintaohjeita noudattaen talousarviomenettelyssä vuosittain vahvistettujen määrien mukaisesti. b) Tekninen ja hallinnollinen apu ja tukimenot (vrt. kohta 6.1.2) Tietoja ei saatavilla. c) Henkilöstö- ja muiden hallintomenojen kokonaisvaikutus rahoitukseen (vrt. kohdat 7.2 ja 7.3) Tietoja ei saatavilla. 2.4. Yhteensopivuus ohjelmasuunnitelman ja rahoitusnäkymien kanssa Ehdotus on tehdyn ohjelmasuunnitelman mukainen. 2.5. Vaikutukset tuloihin: Tietoja ei saatavilla. 3. BUDJETTITIEDOT >TAULUKON PAIKKA> 4. OIKEUSPERUSTA EY:n perustamissopimuksen 308 artikla ja neuvoston asetus (EY) N:o 1268/1999. 5. KUVAUS JA PERUSTELUT 5.1. Yhteisön toiminnan tarve 5.1.1. Toiminnan tavoitteet Voimassa olevaa asetusta olisi muutettava niiden tuensaajamaiden osalta, joiden ei ole määrä liittyä Euroopan unioniin vuonna 2004, jotta voidaan ottaa huomioon kyseisestä välineestä saatu kokemus noudattaen sen taustalla olevia tavoitteita. Muutoksia olisi tehtävä myös eräiden säännösten mukauttamiseksi uusissa jäsenvaltioissa sovellettaviin säännöksiin, ja joissain tapauksissa näitä säännöksiä olisi sovellettava taannehtivasti kaikkiin tuensaajamaihin. 5.1.2. Ennakkoarviointiin liittyvät toimenpiteet Tietoja ei saatavilla. 5.1.3. Jälkiarvioinnin perusteella toteutetut toimenpiteet Tietoja ei saatavilla. 5.2. Suunnitellut toimet ja yhteisön rahoitustukea koskevat yksityiskohtaiset säännöt Ehdotetut muutokset sisältävät uuden toimenpiteen, jonka tarkoituksena on tarjota tuensaajamaille mahdollisuus alkaa valmistautua paikallisten maaseudun kehittämisaloitteiden täytäntöönpanoon. Asetusluonnos sisältää niin ikään säännöksiä, joiden tavoitteena on (antaa komissiolle mahdollisuus vuotuisten rahoitusosuuksien mukauttamiseen suhteellisen rahoitustarpeen ja varojen käyttövalmiuden mukaisesti), mukauttaa yhteisön rahoitusosuutta ja tuki-intensiteettejä liittymässä olevien maiden osalta sovittuja vastaaviksi, sallia kansallisen tuen huomiotta jättäminen määriteltäessä julkisen tuen määrää, sanotun kuitenkaan rajoittamatta Eurooppa-sopimusten valtiontukea koskevien sellaisen määräysten soveltamista, joilla sallitaan kansalliset toimenpiteet, kuten lainatakuut tai määrärahojen saatavuutta helpottavat luottojärjestelmät. Asianomaisen rahoitustuen määrä ja muoto ei eroa niiden toimenpiteiden määrästä ja muodosta, jotka jo sisältyvät hyväksyttyihin ohjelmiin. 5.3. Toteutusta koskevat yksityiskohtaiset säännöt Tuensaajina olevat kolmannet maat toteuttavat Sapard-välineeseen kuuluvat toimet hajautetusti (varainhoitoasetuksen 163 artikla). 6. Rahoitusvaikutukset 6.1. Kokonaisrahoitusvaikutus, B osa (koko ohjelmakaudeksi) Kokonaisrahoitusvaikutus esitetään kohdassa 2.3. 6.2. Toimenpidekohtainen kustannuslaskelma, B osa (koko ohjelmakaudeksi) Tietoja ei saatavilla. 7. VAIKUTUKSET HENKILÖSTÖÖN JA HALLINTOMENOIHIN 7.1. Vaikutus henkilöstöön Henkilöstöön ei kohdistu mitään vaikutuksia. 7.2. Henkilöstön taloudellinen kokonaisvaikutus Tietoja ei saatavilla. 7.3. Muut toimesta johtuvat hallintomenot Tietoja ei saatavilla. 8. SEURANTA JA ARVIOINTI 8.1. Seurantajärjestelmä Panosten, suoritteiden ja tulosten indikaattorit samoin kuin tiedonkeruuta koskevat määräykset vahvistetaan hyväksytyissä ohjelmissa. 8.2. Arvioinnin yksityiskohtaiset säännöt ja arviointijaksot Asetuksen (EY) N:o 1268/1999 12 artiklan ja asetuksen (EY) N:o 1260/1999 42 artiklan mukaisesti Sapard-ohjelmien väliarviointi on toteutettava viimeistään 31 päivänä joulukuuta 2003 ja jälkiarviointi kolmen vuoden kuluessa ohjelmakauden päättymisestä (asetuksen (EY) N:o 1260/1999 43 artikla). 9. PETOSTEN TORJUNTATOIMET Asetuksen (EY) N:o 2222/2000 15 artiklan mukaisesti asetuksen (EY) N:o 2185/96 säännöksiä sekä asetuksen (EY) N:o 1258/1999 8 artiklan 1 ja 2 kohdan ja 9 artiklan 1 ja 2 kohdan säännöksiä sovelletaan soveltuvin osin Sapard-ohjelmien täytäntöönpanon valvonnassa. Sääntöjenvastaisuuksien osalta hakijamaiden edellytetään soveltavan asetuksessa (EY) N:o 1681/94 vahvistettuja sääntöjä.